ดิฉันมีการไปตรวจภายใน ร่วมกับการตรวจPap Smearในวันนั้นแพทย์ได้แจ้งว่า ช่องคลอดมีกลิ่น และ ตกขาวสีเหลือง(แต่มีการสังเกตุตัวเองมาตลอดประจำ 3ปีที่ผ่านมา เราคิดว่าแบบนี้ปกติเพราะ กลิ่นคิดว่าคาวนิดหน่อยคือปกติ ตกขาวเหลืองนิดๆเพราะปนกับปัสสาวะ คะ)และแพทย์ได้บอกว่า หน้าตามดลูกแบบนี้ควรมีการตรวจอย่างใกล้ชิดแต่ให้รอดูผลเชื้อ HPV ก่อน และได้จ่ายยาให้ทาน ชื่อ เมโทรนิดาโซล 200 มก.หลังจากวันนั้น ดิฉันเลยไปปรึกษาพี่สาวเพื่อหาข้อมูล เค้าบอกว่าการตรวจPap Smearให้ผลแค่ 50% ควรตรวจthin-prep ผลเชื้อ HPV 80%ชัวร์กว่า อยากได้ข้อมูลเปรียบเทียบคะตอนนี้ทาง รพ.โทรมาแจ้งผลแล้วคะว่า ปกติแต่คุณแนะนำให้ฉีดยาป้องกันมะเร็งปากมดลูกรบกวนด้วยคะ กังวลใจเรื่องนี้มากเลยคะ
สวัสดีค่ะ การตรวจคัดกรองหามะเร็งปากมดลูกมี 2 เทคนิควิธี คือ วิธีการตรวจแบบดั้งเดิม หรือที่เรียกว่า Pap smear กับเทคนิควิธี liqiud-based cytology ซึ่งมีหลายบริษัทที่ทำน้ำยาขึ้นมาสำหรับตรวจโดยเทคนิควิธีนี้ ซึ่ง Thin-prep ก็เป็นยี่ห้อหนึ่งที่เป็นชนิด liquid-based cytology นอกจากนี้ก็มียี่ห้อ Cell-prep, Surepath เป็นต้น โดยทั้ง 2 เทคนิคPap smear กับเทคนิค liqiud-based cytologyต้องอาศัยการป้ายเซลล์จากปากมดลูกเหมือนกัน แต่ขั้นตอนในการนำไปตรวจนั้นแตกต่างกันหากเป็นการตรวจแบบดั้งเดิม หรือ conventional pap smear ความแม่นยำในการตรวจหามะเร็งอาจน้อยที่สุด เนื่องจากจะมีการปนเปื้อนของเซลล์ต่างๆ เช่น เซลล์เม็ดเลือดขาว เม็ดเลือดแดง เป็นต้น จึงทำให้รบกวนการแปรผลได้ส่วนการตรวจด้วยวิธี liqiud-based cytology ในขั้นตอนการเตรียมเซลล์ เซลล์เม็ดเลือดต่างๆ ที่ไม่ใช่เซลล์มะเร็งปากมดลูกจะถูกคัดออก ทำให้การตรวจหาเซลล์ปากมดลูกที่ผิดปกติเป็นไปง่ายขึ้น ดังนั้นความแม่นยำจะมากขึ้น นอกจากนี้สามารถนำเซลล์ที่เก็บได้ด้วยวิธีนี้ไปตรวจหาเชื้อไวรัส HPV (ไวรัสที่มีความเสี่ยงทำให้เกิดมะเร็งปากมดลูก) โดยการตรวจหายีนของไวรัสโดยตรง ดังนั้นหากใช้ทั้งการตรวจหาเซลล์ผิดปกติด้วยวิธี liqiud-based cytology และตรวจหาเชื้อ HPV จะทำให้การตรวจมีความแม่นยำขึ้นไปอีกค่ะดังนั้นหกาตรวด้วยวิธี pap smear แล้วผลปกติ อาจรอระยะเวลาอีกซัก 6 เดือนแล้วค่อยไปตรวจด้วยวิธี liqiud-based cytology ร่วมกับการตรวจหา HPV หรือหากไม่สบายใจอาจไปตรวจเลยก็ได้ค่ะ หากผลปกติดี สามารถเว้นระยะการตรวจไปได้ 3 ปีค่ะ